### | | | | --- | --- | | | | | --- | | **Byråd** 25. oktober 2016 Sagsnr. 710-2010-49098 Dok.nr. 710-2016-349321 Sagsbehandler DPHPJE | | 169.                Godkendelse af skolestyrelsesvedtægt efter dialog og høring - Åbent

###

|  |  |
| --- | --- |
| Tidl. politisk behandling | BS-U, 09.06.2016, pkt. 31 |
| Forventet sagsgang | BS-U, ØK, BY |
| Lovgrundlag | Folkeskoleloven |

###

**SAGENS INDHOLD**

Byrådet skal i denne sag tage stilling til, om den
obligatoriske skolestyrelsesvedtægt skal ændres, så proceduren for at optage
dokumenter i bilaget forenkles. Forenklingen skal sikre, at der ikke
gennemføres to høringer om den samme sag.

Skolestyrelsesvedtægten består af en vedtægtsdel og en
bilagsdel. Den foreslåede ændring af skolestyrelsesvedtægten indebærer, at
enhver ændring i bilagsdelen ikke automatisk medfører en høringsproces.

Baggrunden herfor er, at bilagsdelen typisk indeholder
styringsdokumenter, der allerede er behandlet politisk og forud har været sendt
i høring ved skolebestyrelserne. Desuden kan der i bilagsdelen optages andre
administrative dokumenter, der er væsentlige i forhold til driften af
skolevæsenet.

Strukturændringer og valg af forældrerepræsentanter er de
eneste dokumenter, der skal optages i bilagsdelen jf. lovgivning. Struktur og
valg af forældrerepræsentanter kan fortsat ikke ændres uden høring.

Forslag til en revideret ”Skolestyrelsesvedtægt for
Favrskov Kommune” har været til udtalelse ved skolebestyrelserne:

· Fem skolebestyrelser tilslutter sig forslaget.

· Fire skolebestyrelser har ingen bemærkninger til forslaget.

· Fire skolebestyrelser kan ikke tilslutte sig forslaget og ønsker
alle ændringer i bilaget til høring fremover.

Udtalelserne fremgår af bilaget ”Skolebestyrelsernes
udtalelser”.

På baggrund af høringssvarene har Børne- og Skoleudvalget
bedt Michael Thomsen og Skole om at gå i yderligere dialog med skolebestyrelserne.

Børn og Skole har efterfølgende holdt møde med
skolebestyrelsesformænd og skoleledere med henblik på at sikre en fælles
forståelse af skolestyrelsesvedtægten og bilagets funktion i driften af
skoleområdet. På mødet, hvor otte skoler mødte frem, blev baggrunden for ønsket
om at ændre skolestyrelsesvedtægten uddybet, og der var mulighed for at komme
med bemærkninger og forslag.

På mødet blev der udtrykt opbakning til forslaget med en
præcisering af, at det i ændringen af skolestyrelsesvedtægtens kapitel 3 skal
fremgå, at der ved interne samarbejdsforhold forstås forhold, der ligger uden
for skolebestyrelsens kompetenceområder.

Børn og Skole har som opfølgning på mødet sendt en
skrivelse til skolebestyrelserne vedrørende dialogmødet og den foreslåede
ændring af styrelsesvedtægten. Af skrivelsen fremgår det bl.a., at bilagsdelen
foreslås opdateret med forslag, der allerede har været i høring, samt med
administrative konsekvensrettelser på baggrund af forhold, der ligger uden for
skolebestyrelsernes kompetenceområder. Dette har ikke givet anledning til bemærkninger
fra bestyrelserne

På denne baggrund foreslår Børn og Skole følgende ændring
til skolestyrelsesvedtægtens kapitel 3 ”Ikrafttræden og ændringer” (forslag til
ændring er kursiveret):

”Ændringer i skolestyrelsesvedtægten kan kun finde sted
efter indhentet udtalelse fra skolebestyrelserne. *Bilagsdelen opdateres
løbende med Byrådets beslutninger, lovændringer samt mål og rammer for interne
samarbejdsforhold, der ligger uden for skolebestyrelsens kompetenceområder.
Information om opdateringer udsendes til skolebestyrelser og samarbejdsudvalg*”.

Den gældende skolestyrelsesvedtægt fra 3. september 2014 er
udover ændringen i kapitel 3 blevet opdateret på baggrund af politiske
beslutninger truffet siden den seneste opdatering. Derudover er
styrelsesvedtægten opdateret med gældende interne driftsmæssige forskrifter,
der ligger uden for skolebestyrelsens kompetencer, men som der arbejdes med på
skoleområdet i [adresse]. Opdateringerne vedrører: Den åbne skole, mål
og indhold for skolefritidsordninger, funktionsbestemmelser for Pædagogiske
læringscentre (PLC), samarbejde med Ungdommens Uddannelsesvejledning (UU),
samarbejde med den kommunale ungdomsskole samt samarbejde med den kommunale
musikskole. Ændringerne er markeret med rødt i vedlagte bilag.

**VURDERING**

Børn og Skole vurderer, at den foreslåede ændring vil betyde
en forenkling af arbejdet med skolestyrelsesvedtægten, og at forslaget ikke
medfører mindre inddragelse.

Børn og Skole vurderer endvidere, at Favrskov Kommune
generelt prioriterer inddragelse af skolebestyrelserne højt, og at alle parter
har stor glæde af den løbende dialog til gavn for udviklingen af folkeskolen.
Skolebestyrelsens indflydelse er desuden generelt sikret gennem lovgivningen.
Ifølge folkeskoleloven kan skolebestyrelsen afgive udtalelse og stille forslag
til skolens leder og Byrådet om alle spørgsmål, der vedrører skolebestyrelsens
virksomhed, ligesom skolebestyrelsen skal afgive udtalelse om alle spørgsmål,
som Byrådet forelægger den.

Mie Ravn findes på [adresse]
hjemmeside: [www.favrskov.dk/borger/familie-og-boern/skole](http://www.favrskov.dk/borger/familie-og-boern/skole).
På baggrund af skolebestyrelsernes tilbagemeldinger vil Børn og Skole overveje,
hvordan skolestyrelsesvedtægt og bilagsdel præsenteres her.

**ØKONOMI**

Der er ingen økonomiske konsekvenser.

**INDDRAGELSE**

Forslag om ændring af skolestyrelsesvedtægten har været til
udtalelse ved skolebestyrelserne.

Efterfølgende har Børn og Skole holdt møde for skolebestyrelsesformænd
og skoleledere med henblik på at sikre en fælles forståelse af vedtægtens
funktion i driften af skoleområdet.

**INDSTILLING**

Direktøren for Børn og Skole indstiller til Byrådet:

1.    At forslag om ændring af skolestyrelsesvedtægten godkendes.

**BESLUTNING**

***Børne- og Skoleudvalget, 6. oktober 2016:***

Fraværende:Mark Knudsen

Indstilles godkendt.

Børne- og Skoleudvalget bemærker, at den ændrede formulering
i skolestyrelsesvedtægten har været præsenteret for og rundsendt til skolebestyrelserne,
og at dette ikke har givet anledning til kommentarer.

***Økonomiudvalget, 12. oktober 2016:***

Fraværende:Dorthe Olesen

Indstilles godkendt.

**Bilag**

|  |  |
| --- | --- |
| Skolestyrelsesvedtægt 2016 | 710-2016-309176 |
| Skolebestyrelsernes udtalelser | 710-2016-178193 |